11. maj 2016 | Umahro Cadogan | En del af serien Sundhedrevolutionen
I dag har jeg Niia Bloch med i studiet.
Hun er et af de klogeste og mest kompetente mennesker, jeg kender, når det kommer til at finde og forløse psykiske problemer og barrierer, der sætter en stopper for ens livsglæde, men også for at man bare kan være den bedste udgave af sig selv, ikke blot for ens egen skyld, men også for at kunne give andre mennesker og verden, det man kan bidrage med.
Niia har en oprigtig interesse i sine medmennesker og deres personlige udvikling. Hun er forgangskvinde og har været med helt fra starten, og i dag er hun en af Danmarks førende undervisere i personlig udvikling og alternativ behandling med mere end 30 års erfaring.
Hendes styrke er den holistiske tilgang, hvor der arbejdes både på et fysisk, psykisk, mentalt og spirituelt plan. Hun når hele vejen rundt om mennesket eller situationen og er samtidig en inspirerende rollemodel i forhold til lederskab, levende undervisning, nærvær og empati.
Med uddannelser inden for bl.a. high performance coaching, biomedicin og kropsterapi i både ind- og udland samt en bred undervisningserfaring har Niia både indføling og specialistviden til at gøre en forskel for den enkelte og/eller virksomheden.
Lyt med i dagens program eller hør nogle af mine tidligere programmer med f.eks. klinisk diætist Anne Cathrine Færgeman eller professor i sundhedsmotivation Henning Langberg.